**Prítomní: Podľa prezenčnej listiny**

**Program:**

**Otvorenie:**

**Témy zasadnutia:**

[**1 Projekt 10 000 stromov a polozápustné kontajnerové stojiská**](#_Toc57272826)

[**2 Bývalé kontajnerové stojiská v Lamači**](#_Toc57272827)

[**3 Posun v téme MKN, zavlažovanie, pitná fontánka, herne prvky pod borovice, kochlíková zeleň pred kino**](#_Toc57272828)

[**4 Cíp na školskom dvore, bežecká dráha**](#_Toc57272829)

[**5 Ostatné otvorené veci z predchádzajúcich komisií – stručný prehľad**](#_Toc57272830)

[**6 Rôzne**](#_Toc57272831)

[6.1 zberné miesta v Lamači, odpady](#_Toc57272832)

[6.2 Priority do rozpočtu 2021](#_Toc57272833)

**Úvod:**

# Projekt 10 000 stromov a polozápustné kontajnerové stojiská

Mestský poslanec za mestskú časť Bratislava – Lamač, Igor Polakovič, predstavil členom komisie projekt Zelené opatrenia mesta relevantné pre Lamač (10 000 stromov) a projekt polozápustných kontajnerových stojísk. Zároveň bol načrtnutý aj projekt revitalizácie Vrančovičovej ulici a vnútrobloku Na barine. Výsadba stromov by sa mala realizovať prvotne na pozemkoch v správe hlavného mesta (Podháj, Lamačská cesta, Vrančovičova). O umiestnení polozápustných kontajnerov sa uvažuje prioritne na Heyrovského a Bakošovej ulici.

**Členovia komisie:**

1. **Berú tieto informácie na vedomie**
2. **Podporujú tieto projekty a odporúčajú spolupracovať pri realizácii projektov s hlavným mestom a to hlavne pri vytipovaní plôch na umiestnenie výsadby drevín a rozmiestnení polozápustných kontajnerov. Zároveň odporúčajú osvojiť si aj spôsob údržby zelene podľa vzoru hlavného mesta. Členovia komisie odporúčajú aj naďalej pokračovať v riešení projektu vnútrobloku Na barine v rámci projektu 10 000 stromov. Členovia komisie odporúčajú intenzívne spolupracovať s hlavným mestom, aby k prvej výsadbe stromov z projektu 10 000 stromov došlo už na jar 2021.**

# Bývalé kontajnerové stojiská v Lamači

Členovia komisie opätovne otvorili tému využitia plôch bývalých kontajnerových stojísk.

**Členovia komisie:**

1. **Odporúčajú znovu otvoriť tému navrátenia smetných nádob do kontajnerových stojísk na ulici Studenohorská a Bakošova. Aktualizovať projekt a opätovne osloviť OLO o vyjadrenie k takémuto riešeniu. Na základe tohto vyjadrenia pracovať na navrátení smetných nádob do stojísk, tam kde to situácia bude umožňovať a tam kde to situácia umožňovať nebude, pracovať na alternatívnom využití stojísk podľa výstupov zo zasadnutia komisie z 2.7.2020. Tam, kde nebude možné ani alternatívne využitie, členovia komisie odporúčajú ich zbúranie. Žiadajú túto tému prioritizovať v roku 2021.**

# Posun v téme MKN, zavlažovanie, pitná fontánka, herne prvky pod borovice, kochlíková zeleň pred kino

Členovia komisie boli informovaní o ďalšom postupe prác na revitalizácii Malokarpatského.

**Členovia komisie:**

1. **Berú tieto informácie na vedomie s pripomienkami**
2. **Členovia komisie požadujú obratom zaslať všetky dostupné informácie o pripravovaných prácach na Malokarpatskom námestí s termínmi ich realizácie a zároveň odporúčajú pripraviť komplexný článok do časopisu Lamačan, kde budú popísané jednotlivé fázy od prípravy projektu až po realizáciu s odôvodneným časovým harmonogramom a vizualizáciami projektu (ak sú dostupné). Tiež žiadajú v článku spomenúť požiadavky z komisií, MiZ s vysvetlením, prečo neboli ešte realizované.**
3. **Členovia komisie žiadajú podať informácie kedy bude na námestí umiestnená pitná fontánka, kedy budú na námestí umiestnené hracie prvky pod borovicami a kedy bude spojazdnený zavlažovací systém. Zároveň žiadajú podať informácie o čerpaní úveru na Malokarpatské námestie.**
4. **Členovia komisie požadujú prioritne riešiť revitalizáciu časti pod lipami a zábradlia. Žiadajú tiež na jar 2021 doplniť výsadbu do kvetináčov v dolnej a strednej časti MKN.**

# Cíp na školskom dvore, bežecká dráha

Členovia komisie boli informovaní, že v rámci revitalizácie priestoru spodnej časti školského areálu (cíp) bolo 7.10.2020 vykonané stretnutie zo zástupcom firmy INTERSAD, za účelom vypracovania výkazu výmer.

**Členovia komisie:**

1. **Berú tieto informácie na vedomie**
2. **Žiadajú informáciu, kedy bude VO na realizáciu úpravy cípu a aký je časový harmonogram jednotlivých aktivít revitalizácie**
3. **Žiadajú podať informácie o časovom harmonograme odvodnenia bežeckej dráhy**
4. **Žiadajú preveriť možnosť celkovej rekonštrukcie bežeckej dráhy so zameraním sa na jej odvodnenie v rámci reklamácie**
5. **Žiadajú uverejniť komplexný článok do časopisu Lamačan s uvedeným celej genézy riešenia odvodnenia bežeckej dráhy**
6. **Žiadajú podať obratom všetky dostupné informácie o riešení problematiky odvodnenia bežeckej dráhy**

# Ostatné otvorené veci z predchádzajúcich komisií – stručný prehľad

Členom komisie bola predložená doplnená a aktualizovaná tabuľka riešenia otvorených úloh s vyznačením úloh, ktoré sa podarilo zrealizovať.

**Členovia komisie:**

1. **Berú tieto informácie na vedomie a odporúčajú sa naďalej venovať otvoreným témam z tabuľky.**

# Rôzne

## zberné miesta v Lamači, odpady

1. **Členovia komisie žiadajú podať relevantné informácie k projektu vytvorenia zberných miest v Lamači (Pod násypom, Borinská ulica, Bakošova ulica) s termínom spustenia ich prevádzky. Tieto informácie žiadajú uverejniť a v časopise Lamačan.**
2. **Členovia komisie odporúčajú opakovane uverejniť informáciu v časopise Lamačan o fungovaní tzv. OLO TAXI, ktorý si občania môžu objednať na odvoz veľkorozmerného odpadu (recyklovať napr. článok z Lamačana 5/2020)**
3. **Členovia komisie odporúčajú doplniť kôš na plast na voľnočasový areál a ku predajni TESCO Lamač na Malokarpatskom námestí. Na VČA okrem koša na plast odporúčajú umiestniť aj edukatívne info k téme správne triedenie odpadu.**
4. **Členovia komisie odporúčajú opätovne uverejňovať v časopise Lamačan články na tému triedenie a nakladanie s odpadom.**

## Priority do rozpočtu 2021

**Členovia komisie boli požiadaní o zaslanie priorít do rozpočtu MČ na rok 2021.**

|  |  |  |  |  |
| --- | --- | --- | --- | --- |
| Prítomní: |  | Hagovská V., Polakovičová S., Kniez M., Danevová V., Petríček A., Neumeisterová A., Černá E. | | |
| Ospravedlnení |  | Čech P., Velič A., Bacigál M., Kolár J. | | |
| Hostia: |  | Polakovič I. | | |
| Zapísal: 15.10.2020 | | | Ing. Marek Poláš |  |
|  | | |  | |
| Overil: | | | Ing. Veronika Hagovská |  |

**PRÍLOHA: Vyjadrenie MÚ k otázkam členov komisie**

1. **Malokarpatské námestie**

* momentálne prebieha spracovanie kompletnej realizačnej projektovej dokumentácie, vrátane výkazu výmer a rozpočtu, pre III. etapu rekonštrukcie MKN so zapracovaním projektovej dokumentácie pre sadovnícke úpravy od spoločnosti In Green, termín dodania 30.11.2020,
* následne prebehne verejné obstarávanie na zhotoviteľa diela, termín december 2020,
* realizácia prác III. etapy rekonštrukcie MKN + osadenie pitnej fontánky + napojenie zavlažovacieho systému zo studne + umiestnenie hracích prvkov + osadenie fyzických zábran na vjazd do územia MKN, termín rok 2021,
* MČ požiadala o predĺženie úveru na rekonštrukciu MKN, úver je bankou predschválený a bude témou najbližšieho zastupiteľstva.

1. **Bežecká dráha**

* momentálne je spracovaná projektová dokumentácia odvodnenia bežeckej dráhy do dažďovej kanalizácie, to ale nezodpovedá súčasnému trendu využívania zrážkových vôd v danom území,
* v mesiaci október sme overovali s odborne spôsobilou osobou alternatívu odvodnenia bežeckej dráhy do vodozádržného zariadenia navrhovaného pre celý areál základnej školy, dané riešenie je však nevhodné a nerealizovateľné vzhľadom na hydrogeologické pomery v území, preto sme spolu s projektantom navrhli odvodniť územie bežeckej dráhy do dažďovej záhrady, ktorá je umiestnená v rámci pripravovanej „oddychovej oázy“.
* **VO na úpravu cípu a vytvorenie „Oddychovej oázy“ bolo úspešne ukončené a v priebehu 49. týždňa ba sa mali začať realizovať práce.**

1. **Zberné miesta**

* je to jedna z priorít MČ pre rok 2021 s následným presunutím rozpočtu, momentálne prebiehajú ešte majetkovoprávne záležitosti.